དེ་ཡང་སྐྱབས་མཆོག་དཔོན་གསས་བླ་མ་དམ་པ་གང་ཉིད་ཀྱི་བསྟན་པ་དང་འགྲོ་བའི་དོན་ཆེན་བསྒྲུབས་ཚུལ་སྐུ་གསུང་ཐུགས་ཡོན་ཏན་འཕྲིན་ལས་སོགས་ཀྱི་མཛད་པ།ཀློག་པ་ཐོས་བསམ་གྱི་འཁོར་ལོ་དང་།སྤོང་བ་བསམ་གཏན་གྱི་འཁོར་ལོ།བྱ་བ་ལས་ཀྱི་འཁོར་ལོ་རྣམས་བསྐོར་ཞིང་།མཁས་ཤིང་བཙུན་ལ་བཟང་ཞིང་གྲུབ་པ་སོགས་རྨད་དུ་བྱུང་བའི་ཁྱད་བོན་དུ་མས་གཏམས་པའི་རྟོགས་བརྗོད་རྒྱས་པར་སྨོས་པ་ལ།སོ་སོའི་སྐྱེ་བོ་འཆིང་བ་ཀུན་ལྡན་དམན་ཆུང་བདག་ལ་སྐྱེས་ཐོབ་ཀྱི་ཤེས་རབ་དང་སྦྱངས་སྟོབས་ཀྱི་ཡོན་ཏན་སོགས་ཞན་པའི་དབང་གིས་རྒྱ་ཆེར་འཆད་པར་མི་ནུས་མོད།འོན་ཀྱང་སྐྱབས་རྗེ་མཆོག་གི་རྣམ་པར་ཐར་བ་ཆུ་གཏེར་གྱི་ངོགས་ལས་ཟེགས་མ་ཙམ་ཞིག་བྲིས་པ་འདི་ནི་དམ་པ་གང་གི་གསུང་རྩོམ་ཕྱོགས་སྒྲིག་བྱེད་པའི་གོ་སྐབས་དང་བསྟུན་ཏེ།